**UNIVERSITATEA POLITEHNICA TIMIŞOARA**

**FACULTATEA DE CONSTRUCŢII**

**PLANUL OPERAŢIONAL**

**AL DEPARTAMENTULUI DE HIDROTEHNICĂ**

**pentru anul 2017**

1. **Introducere**

Planul operațional al Departamentului de Hidrotehnică detaliază, pentru anul 2017, activitățile specifice care au drept scop atingerea obiectivelor cuprinse în planul strategic al departamentului elaborat pentru perioada 2016-2020. Planul operaţional, în concordanţă cu planul strategic, urmăreşte atingerea obiectivelor care să se încadreze în misiunea universităţii şi facultăţii de formare a unor specialişti de înaltă performanţă şi competenţă în domeniile inginerie civilă şi inginerie geodezică, care să se integreze rapid în activitatea societăţilor de profil naţionale sau internaţionale. De asemenea, se urmăreşte dezvoltarea activităţilor de cercetare ştiinţifică fundamentală şi aplicativă, cu implicarea într-o mai mare măsură a studenţilor, masteranzilor şi doctoranzilor, respectiv cu extinderea colaborărilor naţionale şi internaţionale actuale.

În acest context, Departamentul de Hidrotehnică urmăreşte în permanenţă să creeze cadrul adecvat pentru a răspunde ofertei educaţionale a facultăţii, asigurând posibilităţi de pregătire competitivă a studenţilor, masteranzilor şi doctoranzilor în scopul realizării profesionale în activităţi diversificate (de execuţie, proiectare, cercetare, consultanţă etc.), atât pe plan naţional, cât internaţional. Se are în vedere că în domeniul învăţământului tehnic se manifestă o dezvoltare extrem de rapidă pe plan mondial, transformări care trebuie să fie considerate de toţi membrii departamentului în activităţile didactice şi de cercetare desfăşurate. În plus, personalul departamentului trebuie să fie implicat în a răspunde tuturor activităţilor de formare permanentă a specialiştilor din mediul economic şi de asigurare a unei colaborări permanente şi diversificate cu societăţile comerciale, de cercetare sau proiectare din regiune.

În vederea elaborării planului operaţional al Departamentului de Hidrotehnică pe anul 2017 s-au avut în vedere următoarele aspecte:

- politica de personal care trebuie corelată cu condiţiile concrete şi necesităţile privind structura personalului didactic, didactic auxiliar şi nedidactic, cu luarea în considerare a criteriilor de acreditare ARACIS şi a nivelului de finanţare care revine departamentului;

- politica de motivare a personalului care să permită implicarea membrilor departamentului în desfăşurarea unei activităţi didactice de calitate, în corelaţie cu o activitate intensă de cercetare ştiinţifică şi de diseminare a rezultatelor obţinute;

- politica de atragere a potenţialilor studenţi, masteranzi şi doctoranzi, prin implicarea activă în activităţile desfăşurate de universitate şi facultate pentru orientarea potenţialilor candidaţi, inclusiv din străinătate;

- politica de dezvoltare şi diversificare a legăturilor cu mediul economic din regiune (contracte de cercetare, servicii, asistenţă tehnică, consultanţă, expertizare etc., practică pentru studenţi, formare continuă pentru personalul din societăţi, manifestări ştiinţifice, activităţi în cadrul asociaţiilor profesionale etc.);

- politica de dezvoltare şi diversificare a activităţii de cercetare ştiinţifică în departament prin implicarea mai importantă a centrului de cercetare şi creşterea numărului de proiecte depuse pentru competiţiile interne sau internaţionale;

- politica de dezvoltare a bazei materiale (militarea pentru demararea activităţii de reabilitare a clădirii departamentului, promovarea unor contracte de finanţare pentru dotarea cu aparatură, utilizarea unor fonduri din activitatea de cercetare cu terţi pentru întreţinerea, completarea sau modernizarea aparaturii existente etc.);

- vizibilitatea internaţională care trebuie susţinută şi diversificată prin promovarea unor colaborări academice cu universităţi europene de prestigiu şi prin invitarea de cadre didactice din străinătate pentru desfăşurarea unor activităţi didactice sau participarea la manifestările ştiinţifice organizate în departament.

Pentru perioada 2016-2020, obiectivele strategice ale departamentului sunt următoarele:

- urmărirea asigurării cu cadre didactice cu pregătire corespunzătoare a întregii oferte educaționale formulate de către facultate la toate nivelurile de pregătire (licență, masterat, doctorat) și cu respectarea cerințelor mediului economic referitoare la pregătirea absolvenților;

- pregătirea și punerea în aplicare a unei oferte permanente de cursuri pentru formarea continuă a specialiștilor din domeniu;

- menţinerea şi promovarea climatului de încredere reciprocă, respect şi onestitate între membrii departamentului;

- asigurarea unei interacţiuni deschise şi sincere în departament, astfel încât deciziile strategice să poată fi luate într-un cadru de transparenţă, pornind de la dezbateri de fond reale;

- asigurarea funcţionării criteriului de competenţă pentru toate promovările, stabilirea coeficienţilor de salarizare, acordarea de premii şi gradaţii, atribuirea cursurilor şi seminariilor;

- creşterea implicării şi motivării membrilor departamentului în aşa fel încât aceştia să fie convinşi că aparţin unui colectiv educaţional care promovează libertatea academică, participarea la procesul decizional, asigurarea calităţii, valorificarea performanţelor individuale şi de parteneriat etc.;

- menținerea și dezvoltarea activității de cercetare științifică de nivel înalt, cu dezvoltarea, în special, a cercetării științifice fundamentale;

- menţinerea şi dezvoltarea parteneriatelor cu mediul de afaceri şi instituţiile publice, în scopul adaptării permanente a ofertei educaţionale la exigenţele pieţei muncii, respectiv asigurarea formării continue a specialiştilor din producție, inclusiv cu facilitarea cunoașterii activității productive de către studenți (practică, vizite tehnice, concursuri profesionale sau burse susținute de parteneri economici, lecții deschise, conferințe sau mese rotunde cu participarea unor specialiști din producție, lucrări de licență sau de disertație elaborate în cadrul unor societăți comerciale etc.);

- participarea cadrelor didactice la elaborarea de norme sau reglementări tehnice;

- dezvoltarea bazei materiale și eficientizarea utilizării spațiilor și resurselor existente în departament;

- îmbunătățirea comunicării cu studenții și implicarea studenților sau masteranzilor performanți în activitățile naționale sau internaționale de cercetare, proiectare sau consultanță desfășurate de cadrele didactice din departament;

- conturarea şi urmărirea cu consecvenţă a bunei funcţionări a unei structuri organizatorice la nivelul departamentului caracterizată prin motivare, creativitate, participare, eficienţă şi responsabilitate, cu implicarea tuturor membrilor în desfășurarea activităților necesare.

Activităţile specifice, la nivelul anului 2017, care urmăresc atingerea obiectivelor propuse sunt descrise în continuare, grupate pe comisiile de specialitate ale departamentului.

**2. Comisia de strategie şi politici**

Preşedinte: Conf.dr.ing. Gabriel ELEŞ

Membri: Prof.dr.ing. Constantin FLORESCU

 Ş.l.dr.ing. Erika BEILICCI

Conf.dr.ing. Ioan ŞUMĂLAN

As.dr.ing. Marie Alice GHIŢESCU

Principalele obiective strategice ale departamentului sunt cele prin care acesta să-şi sporească competitivitatea în raport cu celelalte departamente ale Facultăţii de Construcţii şi să-şi păstreze individualitatea în structura organizatorică actuală. În acest sens, activităţile specifice sunt următoarele:

 - stimularea cadrelor didactice ale departamentului pentru dezvoltarea legăturilor internaţionale existente şi pentru crearea de altele noi cu universităţi de prestigiu de pe plan european;

 - îmbunătăţirea activităţii centrului de cercetare din departament şi implicarea mai largă a membrilor departamentului pentru depunerea de proiecte de cercetare în cadrul diverselor competiţii naţionale sau internaţionale;

 - susţinerea acţiunii board-urilor, în special pentru acreditarea programelor gestionate de departament (Amenajări și Construcții Hidrotehnice, Inginerie Sanitară și Protecția Mediului, Imbunătățiri Funciare și Dezvoltare Rurală), respectiv pentru actualizarea planurilor de învăţământ şi a fişelor disciplinelor;

 - implicarea mai largă a cadrelor didactice în publicarea de materiale didactice pentru studenţi şi pentru diseminarea rezultatelor proprii obţinute în activitatea de cercetare;

 - participarea mai activă a personalului din departament la acţiunile de promovare a imaginii universităţii sau facultăţii, inclusiv pentru atragere de potenţiali studenţi, masteranzi sau doctoranzi;

 - dezvoltarea legăturilor naţionale şi internaţionale cu mediul de afaceri în scopul organizării de manifestări ştiinţifice, a practicii studenţeşti, a unor cursuri postuniversitare etc., respectiv pentru rezolvarea unor teme de cercetare aplicativă;

 - susţinerea tuturor acţiunilor ştiinţifice, culturale, studenţeşti etc. promovate de către universitate şi facultate;

 - militarea pentru demararea activităţii de reabilitare a clădirii departamentului în conformitate cu proiectul existent.

**3. Comisia didactică**

Preşedinte: Ş.l.dr.ing. Corneliu Eusebiu PODOLEANU

Membri: Conf.dr.ing. Gabriel ELEŞ

 S.l.dr.ing. Cristian GÎRBACIU

 Conf.dr.ing. Adrian CARABEŢ

 Ş.l.dr.ing. Şerban-Vlad NICOARĂ

 Ş.l.dr.ing. Alina GÎRBACIU

 S.l.dr.ing. Codruța BĂDĂLUȚĂ-MINDA

Activităţile specifice urmărite în anul 2016 pentru atingerea obiectivelor asumate prin planul strategic sunt următoarele:

- crearea cadrului educaţional pentru formarea de absolvenţi competenți pentru toate cele trei cicluri de învăţământ universitar (licenţă, masterat şi doctorat);

- adaptarea fișelor disciplinelor, în concordanță cu planurile de învățământ valabile, standardele de calitate impuse de ARACIS și solicitările mediului de afaceri, în vederea asigurării unei pregătiri de nivel înalt a absolvenților;

- stimularea modernizării şi perfecţionării metodelor de predare şi învăţare în cadrul orelor didactice, inclusiv analizarea fişelor disciplinelor pentru coordonarea tematicilor abordate;

- analizarea rezultatelor studenţilor la disciplinele predate în departament şi propunerea de măsuri pentru îmbunătăţirea acestora;

- mobilizarea şi sprijinirea cadrelor didactice pentru publicarea de materiale didactice pentru studenţi (acoperirea cu materiale didactice în format tipărit sau online a disciplinelor didactice din cadrul departamentului);

- organizarea de cursuri de perfecţionare continuă pentru specialiştii din producţie, inclusiv cu diversificarea ofertei actuale;

- sprijinirea organizării de schimburi de experienţă cu cadre didactice de la alte universităţi, la nivel național sau internațional;

- organizarea activităților de practică în strânsă colaborare cu societăți comerciale și instituții publice, cu scopul adaptării studenților la solicitările activităților economice, inclusiv prin încheierea de noi protocoale de practică cu societăți de profil;

- organizarea de prelegeri ale unor cadre didactice sau cercetători de prestigiu din țară sau străinătate din domeniul specializărilor menţionate anterior pe tematici curriculare;

- urmărirea continuităţii normelor didactice pentru cadrele didactice din departament;

- asigurarea continuităţii şi întăririi departamentului prin cooptarea şi formarea de cadre didactice şi cercetători tineri;

- se va sprijini derularea activităţii de evaluare a tuturor cadrelor didactice de către studenţi;

- combaterea absenteismului şcolar în rândul studenţilor şi asigurarea participării lor la activităţi profesionale extracurriculare desfăşurate de departament;

- monitorizarea evoluţiei procesului didactic şi progresului educaţional.

**4. Comisia de cercetare**

Preşedinte: Ş.l.dr.ing. Albert Titus CONSTANTIN

Membri: Conf.dr.ing. Ioan ŞUMĂLAN

 Ş.l.dr.ing. Vasile GHERMAN

 Ş.l.dr.ing. Cristian STĂNILOIU

 Ş.l.dr.ing. Alina GÎRBACIU

 As.dr.ing. Alina CREȚAN

 As.dr.ing. Mircea VIȘESCU

Pe parcursul anului 2017 vor fi urmărite în mod deosebit următoarele activităţi, în concordanţă cu planul strategic al Departamentului de Hidrotehnică:

- asigurarea desfășurării în bune condiții a activităţii de cercetare în cadrul laboratoarelor departamentului prin menţinerea bunei funcţionări a aparaturii disponibile şi procurarea de materiale consumabile necesare, în limita fondurilor alocate sau prin finanţare din activitatea contractuală desfăşurată;

- implicarea în continuare a cadrelor didactice şi a personalului auxiliar pentru dezvoltarea bazei materiale de cercetare din laboratoare, inclusiv prin propunerea unor programe cu fonduri europene;

- susţinerea acţiunilor individuale sau colective ale membrilor departamentului pentru dotarea de noi laboratoare sau pentru procurarea de aparatură performantă, prin accesarea de contracte de cercetare naţionale sau internaţionale;

- stimularea participării membrilor departamentului cu teme de cercetare la competiţiile naţionale sau internaţionale, inclusiv cu integrarea cadrelor didactice în colective de cercetare interdisciplinare (în parteneriat cu colective de cercetare din cadrul altor departamente, facultăți, sau universități din spațiul național sau internațional);

- promovarea pe scară mai largă în rândul partenerilor economici a posibilităților de cercetare, proiectare, consultanță, expertizare etc. de care dispune departamentul;

- organizarea de manifestări ştiinţifice, respectiv încurajarea participării cadrelor didactice la conferinţe naţionale sau internaţionale, cu scopul promovării şi valorificării rezultatelor obţinute în activitatea de cercetare fundamentală sau aplicativă;

- stimularea cadrelor didactice în activitatea de publicare a unor lucrări ştiinţifice în reviste naţionale sau internaţionale indexate în baze de date;

- diversificarea activităţii contractuale şi implicarea studenţilor din anii terminali sau de la master în activitatea de cercetare;

- stimularea formării de evaluatori în cadrul departamentului prin participarea la diverse cursuri de instruire şi perfecţionare;

- încurajarea membrilor departamentului să efectueze vizite ştiinţifice şi de documentare la parteneri străini ai universităţii sau la alte centre universitare naţionale, pentru creşterea competenţei de cercetare a departamentului;

- creşterea competitivităţii activităţii de cercetare prin programe doctorale.

**5. Comisia de infrastructură**

Preşedinte: Ş.l.dr.ing. Erika BEILICCI

Membri: Ş.l.dr.ing. Corneliu Eusebiu PODOLEANU

 As.dr.ing. Alina CREȚAN

 Ş.l.dr.ing. Robert BEILICI

 Ş.l.dr.ing. Iacob NEMEŞ

 S.l.dr.ing. Cristian GÎRBACIU

 As.dr.ing. Adia GROZAV

As.dr.ing. Mihaela PIȘLEAGĂ

- rezolvarea problemelor organizatorice şi de infrastructură privind activităţile din departament (acreditare şi funcţionare laborator, activitate secretariat, activitate de prelevări probe şi încercări pe teren etc.).

- se va urmări buna desfăşurare a activităţilor de inventariere, casare şi achiziţii de materiale, servicii, echipamente, aparatură etc.;

- se va urmări buna funcţionare a instalaţiilor, echipamentelor, aparaturii, autolaboratorului etc., cu interzicerea funcţionării acestora în lipsa autorizaţiilor necesare (verificare metrologică, ITP autoturism, vinietă autoturism);

- se va milita şi se va sprijini activitate de reabilitare a clădirii departamentului şi a spaţiilor din interiorul acesteia. Se va elabora un program pentru efectuarea altor lucrări necesare de reparaţii cu identificarea surselor de finanţare;

- se va efectua o analiză a modului în care sunt gestionate spaţiile aferente departamentului şi gradul de ocupare a sălilor cu activităţi didactice;

- se vor analiza posibilităţile de creștere a ponderii veniturilor departamentului din activități proprii;

- demararea igienizării spaţiilor anexă ale departamentului (atelier, hală, curte interioară).

**6. Comisia resurse umane**

Preşedinte: Ş.l.dr.ing. Vasile GHERMAN

Membri: Ş.l.dr.ing. Albert Titus CONSTANTIN

 Prof.dr.ing. Constantin FLORESCU

 Ş.l.dr.ing. Şerban-Vlad NICOARĂ

 Ş.l.dr.ing. Corneliu Eusebiu PODOLEANU

- sprijinirea încadrării de personal calificat sau auxiliar pentru activitatea de cercetare, dacă există premisa asigurării cheltuielilor salariale ale acestuia;

- urmărirea mobilizării mai bune a cadrelor didactice în activitățile de cercetare, proiectare, consultanță etc., în cadrul colectivele de cercetare existente în cadrul departamentului. Se va milita pentru utilizarea mai susţinută a noilor platforme de cercetare create în ultimii ani la nivelul departamentului;

- stimularea studenţilor, masteranzilor, doctoranzilor şi cadrelor didactice tinere să participe la activitățile de cercetare, proiectare, consultanță, asistenţă tehnică desfăşurate de cadre didactice cu experienţă;

- stimularea intensificării schimburilor academice cu facultățile de profil din țară și străinătate. Se va urmări creșterea vizibilității internaționale prin încurajarea mobilității cadrelor didactice;

- se va stimula personalul didactic auxiliar şi nedidactic pentru participarea la programe de formare continuă;

- se va sprijini activitatea de evaluare a cadrelor didactice de către studenţi;

 - se vor derula activităţile necesare şi la timp de instruire a personalului didactic, didactic auxiliar şi nedidactic cu privire la Normele SSM şi PSI;

 - se va urmări ca toţi studenţii să participe la instruiri privind protecţia muncii înaintea începerii activităţilor de lucrări, practică etc., cadrul didactic titular fiind responsabil de efectuarea instructajului respectiv;

 - se va urmări ca întregul personal al departamentului să-şi efectueze controlul medical periodic, inclusiv pentru condiţii speciale de activitate (conducător autoturism);

- se va elabora o ofertă coerentă de servicii de cercetare, consultanță, încercări de laborator, asistenţă tehnică, expertizare etc. către mediul economic.

 Director departament

 Prof.dr.ing. Constantin FLORESCU

Timișoara

22.03.2017